الحاجات الغريبة ان انا يعني بقف معه مش مش فاهم لها تفسير لما حد بيموت. واحد صاحبك مات اخوك مات قريبك. اي حد حد بتحبه. اول ما يموت تلاقي الناس بتعمل ايه. تجري. تجري
اسألك على الصدقة الجارية ويسألك على الصيام. ويسألك ينفع اصلي له؟ ينفع اقرا له خاتمة قرآن ينفع اطلع عنه صدقة جارية؟ طب ما تعرفش حد يعمل عمرة ليه؟ اصل كان حبيبي اوي. نفسي طب بالله عليك اعمل له عمرة السنة دي. بالله عليك اطلع اسمه
اسمه كزا اعمل له عمرة طب نعمل له صدقة جارية. طب ايه احسن صدقة طب هو ما كانش بيصلي. ينفع اصلي بداله كل الاسئلة دي بعد ايه؟ بعد ما مات
هل كان ذلك وهو حي ما هو كان قدامك كان صاحبك كان حبيبك. ما كنتش ليه بتقول له صل اصل عشان ما يضايقش مني. طب ما هو مات ممكن دلوقتي يكون في النار
ما يدريك انت ما قلتلهاش ليه اتحجبي اصل عشان ما تتضايقش مني. اصل انا بتكسف اكلمها طب لما ماتت في حادسة وهي متبرجة انت فرحانة دلوقتي مبسوطة ولا بتبكي عايزة تبكي دم بدل الدموع على صاحبتك اللي ماتت متبرجة وماتت في حادسة والله اعلم بالخواتيم
ما هو كان قدامك وكان حي. ليه ما قلتلوش؟ ليه ما طلعتوش؟ ليه ما انقزتوش؟ ليه ما خدتوش وشديته؟ معك في الطريق. احنا مش هنجبر حد ولا نضربه على ايده
بس احنا لازم نبزل مجهود يا اخواننا. في اقناع الناس بالعقل وبالشرع وبالهدية وبالكلام الجميل وبالزيارة نتعب زي ما النبي عليه الصلاة والسلام تعب عشان يطلع الناس يطلع الناس من النار. لكن احنا ما نفتكرش بعض ما نفتكرش الحسنات الا بعد
بعد ما الموضوع ينتهي. بعد ما الانسان يموت. جميل انك انت تفتكر صاحبك بعد ما يموت. لكن كان اولى تفتكره وهو حي